
Subsemnatul Iamandi Ion, şef serviciu administraţie, analizând Proiectul de hotărâre privind prelungirea termenului contractului de concesiune nr. 6735/15.09.2004 pentru Cabinet Medical Individual doctor Buxbaum Georgeta, am constatat  următoarele: 
· Contractul de concesiune nr. 6735/15.09.2004 a  fost încheiat în baza hotărârii consiliului local nr. 58/31.08.2004, având ca obiect  spaţiul în suprafaţă de 78,22 mp, situat pe Calea Unirii, nr. 114 în care îşi desfăşoară activitatea de specialitate (medic de familie), doamna dr. Buxbaum Georgeta;
· Prin actul adiţional nr.10036/23.08.2023 a fost prelungit termenul contractului până la data de 15.09.2024;
· Potrivit dispoziţiilor art. 391 alin. (8) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, „Prin excepţie de la prevederile tezei a doua a alin. (1), medicii care îşi desfăşoară activitatea în relaţie contractuală cu casele de asigurări de sănătate judeţene sau a municipiului Bucureşti, direct sau prin intermediul furnizorilor de servicii medicale, îşi pot continua activitatea, după împlinirea vârstei de 67 ani, la cerere, cu aviz anual eliberat de direcţia de sănătate publică judeţeană sau a municipiului Bucureşti şi de CMR, prin colegiile judeţene ale medicilor sau al municipiului Bucureşti, pe baza certificatului de sănătate”.;
· Direcţia de Sănătate Publică Prahova, în baza referatului comisiei de avizare a continuităţii activităţii medicilor după vârsta de pensionare de 67 de ani, acordă doamnei doctor Buxbaum Georgeta avizul favorabil nr. 480/27.06.2024 de continuare a activităţii de medic de familie, pentru o perioadă de 12 luni;
· Concesionarul  a formulat cerere pentru prelungirea termenului contractului, pentru o perioadă de 12 luni, acesta având obligaţiile contractuale  îndeplinite şi nu înregistrează restanţe  la  plata redevenţei stabilite ;
- prin prelungirea termenului contractului de concesionare nr. 6735/15.09.2004 se asigură sursă de venit la bugetul local, continuarea activităţii de specialitate şi servicii medicale populaţiei înscrise în evidenţele cabinetului medical.
Faţă de cele de mai sus consider că iniţierea proiectului de hotărâre este necesară.

